Bosna i Hercegovina

Federacija Bosne i Hercegovine

Kanton Središnja Bosna/

Srednjobosansko kanton

Općina Kiseljak

Općinski Načelnik

Broj:01-30-3459/22

Kiseljak,13.09.2022. godine

Na temelju članka 15. Zakona o načelima lokalne samouprave u FBiH („Sl. novine FBiH“ br. 49/06), članka 39. Statuta Općine Kiseljak („Sl. glasnik Općine Kiseljak“ br. 3/09), članka 30. Zakona o namještenicima FBiH (Sl. novine FBiH br. 49/05) u skladu s Pravilnikom o unutarnjoj organizaciji općinskih službi za upravu u okviru jedinstvenog općinskog organa uprave općine Kiseljak br.01-02-2830/18 od 30. 11. 2018. godine, Načelnik Općine Kiseljak raspisuje:

JAVNI OGLAS

za prijem namještenika u jedinstveni općinski organ općine Kiseljak

na neodređeno vrijeme

I Načelnik općine Kiseljak raspisuje javni oglas za prijem namještenika na neodređeno vrijeme za sljedeću poziciju:

1. Viši referent – blagajnik u Službi za financije, proračun i poslove riznice Općine Kiseljak – 1 izvršitelj

II Uvjeti za obavljanje poslova:

Pored općih uvjeta kandidati moraju ispunjavati i posebne uvjete i to:

- SSS, završena srednja škola IV stupanj, 10 mjeseci radnog staža na istim ili sličnim poslovima (sukladno opisu poslova radnog mjesta) po stjecanju diplome, položen stručni ispit ili ispit općeg znanja, poznavanje rada na računaru;

Opis poslova:

a) obavlja gotovinske uplate i isplate sa proračuna Općine;

b) vodi blagajnički dnevnik i ostale evidencije vezano za blagajničko poslovanje;

c) obavlja gotovinske uplate od fizičkih i pravnih lica (komunalne pristojbe i neporezne prihode općine) i isplate za fizička (jednokratne novčane pomoći) i pravna lica;

d) vodi blagajnički dnevnik za Općinu

e) prikuplja i polaže dnevni polog i isti dnevno polaže na glavni transakcijski račun Općine;

f) vrši kontrolu obračuna i isplatu dnevnica i putnih troškova prilikom službenih putovanja zaposlenika Općine;

g) vrši sortiranje, ažuriranje, prosljeđivanje i arhiviranje dokumentacije koja se odnosi na blagajničko poslovanje;

h) obavlja i druge poslove po nalogu pomoćnika načelnik

III Opći uvjeti za prijem u radni odnos:

- Da su državljani Bosne i Hercegovine

- Da su stariji od 18 godina

- Da ima opću zdravstvenu sposobnost za vršenje poslova radnog mjesta

- Da u posljednje dvije godine od dana objavljivanja javnog natječaja nije otpušten/a iz organa državne službe kao rezultat stegovne kazne na bilo kojoj razina vlasti u Federaciji, odnosno Bosni i Hercegovini

- Da nije obuhvaćen/a odredbom članka IX 1. Ustava Bosne i Hercegovine

- Namještenici koji se primaju u radni odnos putem javnog oglasa podliježu obavezi probnog rada koji traje tri mjeseca

**Potrebna dokumentacija:**

Svi kandidati su dužni dostaviti sljedeću dokumentaciju (original ili ovjerene kopije)

1. Prijava na javni natječaj sa kontakt podacima
2. Diploma kao dokaz o stručnoj spremi (nostrificirana diploma ukoliko srednja škola nije završena u BiH ili je diploma stečena u nekoj drugoj od država, nastaloj raspadom SFRJ nakon 06.04.1992. godine)
3. Potvrdu/uvjerenje o radnom iskustvu
4. Uvjerenje o državljanstvu
5. Izjavu

* da nije otpušten/a iz organa državne službe kao rezultat stegovne kazne na bilo kojoj razini vlasti u Federaciji, odnosno Bosni i Hercegovini,
* da nije obuhvaćen odredbom članka IX 1. Ustava Bosne i Hercegovine

1. Izabrani kandidat je dužan u roku od 15 dana od prijema obavijesti o rezultatima natječaja, dostaviti liječničko uvjerenje.
2. Uvjerenje o položenom stručno ispitu iz članka 31. Zakona o namještenicima u organima državne službe u Federaciji Bosne i Hercegovine, uz mogućnost polaganja u roku od 6 mjeseci od dana prijema u radni odnos (nije uvjet za prijem)
3. Ukoliko izabrani kandidat ne dostavi traženu dokumentaciju iz prethodnog stavka, na poziciju će se imenovati sljedeći sa pričuvne liste uspješnih kandidata.

IV Natječaj je otvoren 15 dana od dana objave odnosno do 03. 10. 2022. godine do 09 sati

Prijavu na natječaj, odnosno sve tražene dokumente treba dostaviti na pisarnicu općine Kiseljak ili putem pošte, preporučeno na adresu:

Općina Kiseljak

Povjerenstvo za provođenje javnog natječaja

Bana Josipa Jelačića 41.

71250 Kiseljak

sa naznakom

„Javni natječaj za popunu radnog mjesta namještenika na određeno vrijeme

u Općini Kiseljak“

Nepotpune i neblagovremene prija neće se uzimati u razmatranje.

NAČELNIK

OPĆINE KISELJAK

Mladen Mišurić-Ramljak

Dostaviti:

1. Web stranica
2. Pisarnica
3. Evidencija
4. a/a